laion/Wikipedia-Exotic huggingface dataset:
גיבור בעננים

גיבור בעננים הוא סרט הרפתקאות, קומי ומוזיקלי לילדים בבימויו של אביעד קידר, אשר יצא לאקרנים ב-30 ביולי 2018. את הסרט הפיקו לייט סטרים ישראל - מיקי רבינוביץ, הילה הפקות וחברת סרטי יונייטד קינג. בכפר טפליקוקו, שממוקם מעל העננים ואחראי על ייצור העננים והגשם בכל העולמות, מופרת השלווה. מלכת החול מגיעה ומציבה אולטימטום בפני הדורפינים (תושבי הכפר הכחלחלים) לפיו יש להם שלושה ימים לארוז את חפציהם ולהסתלק מן הכפר, אחרת תהפוך את כל יושביו לפסלי חול. מבוהלים ומפוחדים פונים הדורפינים אל הנביאה שלהם גאיה שמזכירה להם את סיפור העבר של הכפר, והנבואה המתנוססת בליבו - "כשסכנה גדולה מאיימת על הכפר, חפשו בן אנוש גיבור. בזריזות ידיו וקסמו יעמוד בפני הרשע, ומים היוצאים מהלב יסירו הקללה". אל המשימה "מתנדבים" בעל כורחם דיבל הפחדן ודובל הטיפש שיוצאים למסע בעולם בני האדם במטרה לאתר את הגיבור המיוחל. לאחר כמה היתקלויות משעשעות מזהים השניים שלט הופעה של "יובל המבולבל" ובו סמלו של יובל - כוכב. אותו הסמל שמתנוסס בלב הנבואה בכפר על בליו, הגיבור שהציל את הכפר בעבר. מכך מסיקים השניים כי זהו הגיבור אותו נשלחו למצוא. בנחישותם הם מצליחים לגייס את "יובל המבולבל" למשימה מתוך אמונה שהוא הגיבור שיחזיר את השמחה והאושר אל הכפר. "גיבור בעננים", במסד הנתונים הקולנועיים IMDb (באנגלית) "גיבור בעננים", במסד הנתונים הקולנועיים KinoPoisk (ברוסית) גיבור בעננים, במיזם "אישים" לתיעוד היצירה הישראלית אבנר שביט‏, הלו, התבלבלתם: הסרט של יובל המבולבל הוא סמל של מנגנון ההדחקה הישראלי, באתר וואלה, 2 באוגוסט 2018 ערך זה הוא קצרמר בנושא סרטים ישראליים. אתם מוזמנים לתרום לוויקיפדיה ולהרחיב אותו.
האדם הראשון (סרט)

האדם הראשון (באנגלית: First Man) הוא סרט אמריקאי משנת 2018, אותו ביים דמיאן שאזל ובו מככב ראיין גוסלינג. העלילה עוקבת אחר סיפורו של האסטרונאוט ניל ארמסטרונג האדם הראשון שצעד על הירח, במהלך השנים 1961–1969. התסריט מבוסס על הביוגרפיה "First Man: The Life of Neil A. Armstrong" מאת ג'יימס הנסן. הסרט זכה בפרס אוסקר לאפקטים הטובים ביותר. הסרט הוא הפקה משותפת של אולפני יוניברסל עם חברות ההפקה של סטיבן ספילברג אמבלין אנטרטיינמנט ודרימוורקס. הזכויות על התסריט על פי ספרו של ג'יימס הנסן נרכשו על ידי קלינט איסטווד ב-2003 ונמכרו בהמשך לאולפני יוניברסל. לבמאי הסרט נבחר דמיאן שאזל והוא שישתף פעולה עם עמיתיו לסרטים לה לה לנד וויפלאש, ג'סטין הורוויץ שחיבר את המוזיקה לסרט, העורך טום קרוס והצלם לינוס סנדגרן. את התסריט לסרט חיבר ג'וש סינגר. שאזל החל לעבוד על עיבוד הסרט כבר ב-2014. צילומי הסרט התבצעו במשך 58 ימים, בין אוקטובר 2017 לפברואר 2018 באטלנטה, עם אתרים נוספים ביוסטון ובבסיס חיל האוויר אדוארדס. הקרנת הבכורה נערכה ב-29 באוגוסט, בפתיחת פסטיבל הסרטים של ונציה. הפצה נרחבת של הסרט נקבעה ל-12 באוקטובר 2018. על פרסום ביקורת מהקרנת הבכורה של הסרט הוטל אמברגו מצד מארגני פסטיבל ונציה, עד למועד ההפצה הנרחבת שלו, אך לאור קונצנזוס של ביקורות חיוביות אושר לפרסמן. הביקורות שיבחו את הבימוי המוקפד של שאזל, ואת משחקם של גוסלינג ופוי. מדיה וקבצים בנושא האדם הראשון בוויקישיתוף אתר האינטרנט הרשמי של האדם הראשון האדם הראשון, ברשת החברתית פייסבוק האדם הראשון, ברשת החברתית אקס (טוויטר) האדם הראשון, ברשת החברתית אינסטגרם "האדם הראשון", במסד הנתונים הקולנועיים IMDb (באנגלית) "האדם הראשון", באתר AllMovie (באנגלית) "האדם הראשון", באתר Rotten Tomatoes (באנגלית) "האדם הראשון", באתר Box Office Mojo (באנגלית) "האדם הראשון", באתר Metacritic (באנגלית) "האדם הראשון", באתר אידיבי "האדם הראשון", במסד הנתונים הקולנועיים KinoPoisk (ברוסית) ביקורות: אבנר שביט‏, טיול מנחם מול ירח: "האדם הראשון" הופך את תוכנית החלל לסיפור על מוות ואבלות, באתר וואלה, 18 באוקטובר 2018 תומר קמרלינג, ‏חדשות מהירח, באתר ‏מאקו‏, 18 באוקטובר 2018 שמוליק דובדבני, ביקורת סרט - "האדם הראשון": הצד האפל של הנחיתה על הירח, באתר ynet, 19 באוקטובר 2018 אורי קליין, "האדם הראשון": צפייה מאתגרת עם סוף קסום, באתר הארץ, 19 באוקטובר 2018 יואב לוסטיג, ‏למלא את החלל, בעיתון מקור ראשון, 31 באוקטובר 2018 Damien Chazelle Shoots the Moon: Oscar's Youngest Best Director Grows Up With 'First Man', הוליווד ריפורטר, 22 באוגוסט 2018 Venice Blasts Off as ‘First Man’ Dazzles, Redgrave Charms, וראייטי, 29 באוגוסט 2018
Pegaso Z-207

Pegaso Z-207 היא משאית מתוצרת יצרנית הרכב הספרדית Enasa (אנ') (שם מלא: "Empresa Nacional de Autocamiones S.A") אשר יוצרה בין השנים 1955–1959,. הייצור היה במפעלי "פגסו". דגם ה-"Pegaso Z-207" נחשב למשאית מתקדמת מאוד לתקופה (סוף שנות החמישים של המאה העשרים). הקבינה עוצבה בצורה שונה שהייתה מקובלת לתקופה, שכללה קווים אווירודינמיים חדים ובולטים מה שתרם למקדם גרר נמוך יותר, ויציבות גבוהה יותר של המשאית במהירויות יחסית גבוהות. יוצרו 5,737 יחידות מערכת הזרקת דלק ישירה בלוק המנוע נבנה מסגסוגת אלומיניום למנוע 2 ראשי צילינדר הניתנים להחלפה, אחד לכל קבוצה של שלושה צילינדרים, וכן ספינות צילינדר של ברזל יצוק מיוחד מתלים: השעיה קדמית עצמית עם שתי טרפזיות עם טרפז עם מעיינות דגם "Pegaso Z-207" הופיע בסרט "Operación Cabaretera" שיצא לאקרנים בשנת 1967 Pegaso Z-207, סרטון באתר יוטיוב יצרן Enasa web.archive.org/web/20070112044739 דגם "Pegaso Z-207" solocamion.es/pegaso-barajas-de-michael-perez דגם "Pegaso Z-207" hspegaso.blogspot.com/2011/08/al-rescate-pegaso-z-207-6t.html דגם "Pegaso Z-207" בסרטים imcdb.org/v372522
גורד שחקים (סרט, 2018)

גורד שחקים (באנגלית: Skyscraper), הוא סרט קולנוע אמריקאי מסוגת דרמה ופעולה. הופק על ידי אולפני יוניברסל ואולפני לג'נדרי. הסרט בוים ונכתב על ידי רוסון מרשל ת'רבר ומככבים בו דוויין ג'ונסון, נב קמפבל, פבלו שרייבר, אנג צ'ין האנג, רולנד מולר, ביירון מן(אנ'), אלפינה לאק, נואה טיילור(אנ'), צי מא ואחרים. וייל סוייר, בעברו קצין מעוטר בחיל הנחתים ומפקד צוות ביחידת חילוץ בני הערובה של ה-FBI לשעבר, נמצא בשליחות בהונג-קונג עם אשתו ושני ילדיו כאיש האבטחה הבכיר של גורד השחקים הגבוה והבטוח ביותר בעולם. ביום בו פורצת שרפה בבניין, מגלה סוייר שלא כל שותפיו רוצים בטובתו והוא חייב למצוא את האחראים לשרפה, לנקות את שמו ולהציל את משפחתו שנלכדה בתוך הבניין. דוויין ג'ונסון - וויל סוייר, הגיבור הראשי נב קמפבל - שרה סוייר, אשתו של וויל אנג צ'ין האנג (אנ') - זאו לונג אי רולנד מולר (אנ') - קורס בות'ה נואה טיילור - מר פירס, ביירון מן - הפקח וו פבלו שרייבר - בן ג'ילספי האנה קווינליבן - סיה, צי מא - שאנג, אלפינה לאק - סמלת האן אדריאן הולמס - אג'אני אוקיק מאט אולירי - ההאקר הרזה, מומחה המחשבים של "בותה" קווין רנקין - ריי הסרט הופק על ידי אולפני יוניברסל ואולפני לג'נדרי בהוליווד בארצות הברית. מדיה וקבצים בנושא גורד שחקים בוויקישיתוף גורד שחקים, ברשת החברתית פייסבוק גורד שחקים, ברשת החברתית אקס (טוויטר) גורד שחקים, ברשת החברתית אינסטגרם "גורד שחקים", במסד הנתונים הקולנועיים IMDb (באנגלית) "גורד שחקים", באתר AllMovie (באנגלית) "גורד שחקים", באתר Rotten Tomatoes (באנגלית) "גורד שחקים", באתר Box Office Mojo (באנגלית) "גורד שחקים", באתר Metacritic (באנגלית) "גורד שחקים", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
טורניר הנשים לזכר מאי יאנג (WWE)

טורניר הנשים לזכר מאי יאנג (באנגלית: Mae Young Classic) הוא אחד מאירועי השלם וצפה של ארגון ההיאבקות ה-WWE, ומשודר אחת לשנה בערוץ WWE Network. טורניר זה נקרא על שמה של מאי יאנג, חברת היכל התהילה. הטורניר נערך לראשונה במהלך הקיץ של שנת 2017 ונפרס על פני יומיים בווינטר פארק, פלורידה, כשגמר הטורניר נערך בסוף חודש ספטמבר בפרדייס, נבדה. הטורניר כלל 32 משתתפות. בחודש אפריל של שנת 2018 נודע שיתקיים טורניר שני. אתר האינטרנט הרשמי של טורניר הנשים לזכר מאי יאנג טורניר נשים של 32 משתתפות מגיע אל ערוץ הנטוורק במהלך הקיץ ה-WWE מודיעים על קיומו של טורניר שני במסגרת טורניר הנשים לזכרה של מאי יאנג
יחסי בורונדי–קנדה

יחסי בורונדי–קנדה הם יחסי החוץ שבין הרפובליקה של בורונדי לבין קנדה. היחסים בין המדינות הם לבביים, אם כי צנועים.[דרושה הבהרה] שתי המדינות משתפות פעולה בפורומים בינלאומיים ורב-צדדיים. קנדה תרמה רבות לתהליך השלום שהוביל להסכם אראושה הראשון באוגוסט 2000, וקידמה בברכה את ביצוע המעבר המדיני בבורונדי בשנת 2005.[דרוש מקור] קנדה מכירה במאמצאים הגדולים שנעשו על ידי בורונדי על מנת להוביל ולתרום לשלום ולביטחון העולמי, בעיקר בסומליה, מאלי והרפובליקה המרכז-אפריקאית, שבהם חיילים בורונדינים פועלים במסגרת משימות השלום. קנדה תומכת במעמד הפוליטי של בורונדי, וכן תורמת לחיזוק הדמוקרטיה והתפתחות הכלכלית במדינה. ממשלת קנדה מעודדת את השלטונות בבורונדי להוביל לשיפור בזכויות האדם במדינה. בשנים 2013–2014, ממשלת קנדה העניקה לממשלת בורונדי סיוע בשווי 7.52 מיליון דולר אמריקאי,[דרוש מקור] שרובו כלל סיוע הומניטרי במגזרי הרפואה והשירותים הפיננסיים. השגרירות המייצגת את קנדה בבורונדי נמצאת בניירובי, בירת קניה (הנציבות העליונה של קנדה בקניה). כמו כן, קנדה מחזיקה קונסול כבוד בבוג'ומבורה, בירת בורונדי.[דרושה הבהרה] בורונדי מיוצגת בקנדה על ידי שגרירות שהיא מחזיקה באוטווה. בנוסף, בורונדי מחזיקה קונסול כבוד בטורונטו ובמונטריאול. יחסי המדינות, באתר הנציבות העליונה של קנדה בקניה Foreign Affairs Trade and Development Canada Government of Canada, Canada - Burundi Relations
ערוץ דיסני (צרפת)

ערוץ דיסני הוא ערוץ ילדים צרפתי הנמצא בבעלות חברת וולט דיסני. הערוץ הושק ב-22 במרץ 1997 ומשדר מאז את תוכניות דיסני השונות. ערוץ דיסני צרפת הושק ב-22 במרץ 1997. ב-2 בנובמבר 2002 התרחבו שידורי דיסני במדינה עם השקת שלושה ערוצים נוספים: דיסני Toon, דיסני Playhouse (כיום ערוץ דיסני ג'וניור) וערוץ דיסני +1. בספטמבר 2007 הושק ערוץ דיסני Cinemagic. ב-1 באפריל 2011 הושק ערוץ דיסני גם על פלטפורמות ה-IPTV. בספטמבר 2011 ערוץ דיסני צרפת השיק גרסת HD לשידוריו. ב-29 ביוני 2015 הופסקו שידורי הערוץ בבלגיה, עקב השקת גרסה בלגית מלאה לשידורי דיסני בבלגיה. במהלך שנת 2018 בוטלה גרסה זו ושבו השידורים בצרפתית לבלגיה, עקב רייטינג נמוך. הערוץ משדר מאולפנים הממוקמים בדיסנילנד פריז. ערוץ דיסני צרפת זמין בטלוויזיה בכבלים באמצעות מספר שירותי טלוויזיה בכבלים. Numericable משדרת את הערוץ בצרפת, ובשווייץ הוא משודר על ידי חברת Swisscom. בבלגיה, ערוץ דיסני צרפת זמין ב-VOD בבריסל וב-ולוניה. ערוץ דיסני צרפת זמין גם באמצעות שירותי הטלוויזיה בלוויין באזורים דוברי צרפתית ובמדינות דוברות צרפת. ערוץ דיסני ישראל ערוץ דיסני פורטוגל ערוץ דיסני ספרד אתר האינטרנט הרשמי של ערוץ דיסני צרפת ערוץ דיסני צרפת ביוטיוב ערוץ דיסני צרפת בטוויטר ערוץ דיסני צרפת באינסטגרם CanalSat: תשיק ערוץ דיסני חדש בספטמבר, באתר Boursier.com, ‏29 במאי 2007 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
סבייטלהורסק

סבייטלהורסק (בבלארוסית: Светлаго́рск; ברוסית Светлого́рск, סבטלוגורסק) היא עיר במחוז הומל בדרום מזרח בלארוס אשר נמצאת סמוך לנהר ברזינה ומשמשת כמרכז המנהלי של מחוז המשנה סבייטלהורסק. בסבייטלהורסק מספר מפעלי תעשייה כבדה: תחנת כוח מפעל כימי להפקת סיבים. מפעלים לייצור חלב ומוצריו. מפעל לייצור קרטוני חלב. מפעל לייצור דלקים והפקת נפט. מכללה טכנולוגית לתעשייה. למרות גודלה הקטן יחסית של העיר שמהווה אחוז אחד מתושבי המדינה, אחוז נשאי HIV וחולי איידס בעיר הוא הגבוהה ביותר בבלארוס: כ-30% מהדיווחים בבלארוס על HIV הם בסבייטלהורסק וכ-6% מהאוכלוסייה הבוגרת בעיר הם נשאי HIV. כמו יישובים אחרים במחוז הומל באזור העיר קיים זיהום רדיואקטיבי וזיהום סביבתי ואקולוגי נרחב בעקבות אסון צ'רנוביל שהתרחש ב-1986. פולין ביילסק פודלסקי, פולין גרמניה הלמשטדט, גרמניה רוסיה קינגיספ, רוסיה בולגריה אובזור, בולגריה בולגריה סליבן, בולגריה מדיה וקבצים בנושא סבייטלהורסק בוויקישיתוף אתר האינטרנט הרשמי של סבייטלהורסק "סבייטלהורסק", באתר JewishGen (באנגלית) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
עיצוב אינטראקציה

עיצוב אינטראקציה (באנגלית: Interaction design) הוא תחום עיסוק וידע שעוסק בעיצוב הקשר בין אנשים למוצרים טכנולוגיים. וביצירת קשר בעל משמעות בין אנשים לבין המוצרים והשירותים שהם משתמשים בהם. באופן רחב יותר, עיצוב אינטראקציה הוא תחום העוסק בעיצוב של מפגש או דיאלוג, בין אדם לבין מערכת. עיצוב אינטראקציה מגדיר את התנהגות החפץ או המערכת, לאורך ציר הזמן וביחס להתנהגות המשתמשים. יש המכנים את התחום עיצוב אינטראקטיבי - אולם כינוי זה אינו מדויק, שכן ב"עיצוב אינטראקציה" מושא העיצוב הוא האינטראקציה, כשם שבעיצוב מוצר מושא העיצוב הוא המוצר. עיצוב אינטראקציה מניב מוצרים ושירותים אשר נוצרו מתוך מחשבה על אופן השימוש בהם, ועוצבו עם דגש על התנהגות ותצורה שתשרת את המשתמש, תוך התייחסות לערכים מגוונים: בנוסף לשימושיות, ערכים כמו משחקיות, ערך רגשי ומוחשיות, להם יש תפקיד מרכזי בעיצוב אינטראקציה. עיצוב אינטראקציה דורש לרוב שילוב של ידע וכלים מכמה דיסציפלינות: עיצוב חזותי, עיצוב מוצר, פסיכולוגיה, אתנוגרפיה, אלקטרוניקה ומדעי המחשב. כך שייתכן שמעצבים אינטראקטיביים יהיו שילוב של כמה בעלי מקצוע ייעודיים הפועלים יחד לבניה של מערכת הנשענת על כל הדיסציפלינות הנ“ל. השם עיצוב אינטראקציה נטבע על ידי ביל ורפלנק וביל מוגרידג' באמצע שנות השמונים. מוגרידג' עיצב מחשב נייד במסגרת חברת IDEO. הוא מתאר את הרגע שקיבל לידיו את המחשב שעיצב, הדליק אותו, ושקע לתוך החוויה הדיגיטלית. הוא הבין שהעיצוב אינו נגמר במוצר הפיזי וטבע את הביטוי. ב-1994 נפתחה תוכנית הלימודים הראשונה שהוגדרה בשם זה באוניברסיטת קרנגי מלון. ב-2001 הקימה גיליאן קרמפטון סמית את בית הספר הראשון שהוקדש לתחום זה - Interaction Design Institute Ivrea באיטליה. עיצוב חוויית משתמש (User Experience Design) - ביטוי שנפוץ בתעשייה וקשור לעיצוב אינטראקציה, אך מדגיש היבטים של שימושיות וממוקד על פי רוב בממשקי מחשב. עיצוב תעשייתי - שם דגש על עיצוב הצורה, החומר והשימוש במוצרים. עיצוב אינטראקציה מדגיש את ההיבט האינטראקטיבי של השימוש והתחומים משלימים זה את זה. עיצוב ממשקים (User Interface Design) - שם דגש על עיצוב של ממשקי משתמש בתוכנות ובאפליקציות. ניתן לראות את ממשיק המחשב כתת-תחום של עיצוב אינטראקציה. אינטראקציית אדם-מחשב (Human Computer Interaction) - תחום אקדמי שעוסק בחקר צורות אינטראקציה שונות. ישנן מספר תוכניות לימוד וכנסים בנושא. מדיה וקבצים בנושא עיצוב אינטראקציה בוויקישיתוף יונית רושו, 5 עקרונות לעיצוב אינטראקטיווי טוב, באתר הארץ, 9 בספטמבר 2012 Bill Moggridge., Designing Interactions, www.designinginteractions.com ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
עונת 2016/2017 בליגה הלאומית בכדורסל

עונת 2017/2016 בליגה הלאומית בכדורסל היא העונה ה-51 של הליגה השנייה בחשיבותה בכדורסל בישראל. 8 הקבוצות שהעפילו משלב העונה הסדירה התמודדו בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר אירחה את המשחק הראשון, השלישי והחמישי (במידת הצורך). המדורגת נמוך יותר אירחה את המשחק השני והרביעי (במידת הצורך). שש הקבוצות שסיימו את הליגה במקומות 9–14 יתמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זוכות לארח שלושה משחקי בית. בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית. מידע באתר איגוד הכדורסל (הקישור אינו פעיל) עירוני רמת גן וא.ס. רמת השרון ירדו ליגה בסיום המחזור ה-26 של הליגה הסדירה, ומשחקי הפלייאוף התחתון שוחקו לפרוטוקול.
קריית באבוב

קריית באבוב היא שכונה חרדית בבת ים, נוסדה על ידי חסידי באבוב. הנחת אבן הפינה התקיימה בשנת תשי"ט (1959) על ידי האדמו"ר רבי שלמה הלברשטאם מבאבוב. שוכנת בחלקה הדרום מזרחי של העיר. בצידה המערבי גובלת ברחוב ניסנבאום, ובצידה המזרחי ברחוב אנה פרנק. רבה הראשון של השכונה היה הרב אברהם אנגלרד, כיום רב השכונה הוא הרב יעקב ישראל ישורון מייזליש, חתנו של רבי שלמה, וגיסו של האדמו"ר הנוכחי. בשכונה נמצאת ישיבת "קדושת ציון", ישיבה מיוחדת לבחורים אמריקאיים הבאים ללמוד בישראל. כמו כן ישנם בשכונה בית כנסת, בית מדרש, תלמוד תורה ובית ספר לבנות, וכן מקווה - הרחב ביותר בבת ים, ששוכן ממול לתלמוד התורה. קרית באבוב בת ים – JDN – חדשות קרית באבוב - מפת התמצאות ישיבת קדושת ציון-באבוב בת ים באתר עולם התורה
קורט פלוגבייל

קורט פלוגבייל (בגרמנית: Curt Pflugbeil; ‏ 9 במאי 1890 – 31 במאי 1955), היה גנרל בלופטוואפה (חיל האוויר הגרמני) במהלך מלחמת העולם השנייה. פלוגבייל נולד בקניגשטיין שהשתייכה לאימפריה הגרמנית ב-9 במאי 1890, והיה אחיו הצעיר של יוהאן פלוגבייל. בשנת 1910 הוא התגייס לצבא הגרמני הקיסרי, והצטרף לרגימנט הרגלים ה-134 (הסקסוני המלכותי ה-10). פלוגבייל לחם עם יחידתו במלחמת העולם הראשונה, ובשנת 1915 עבר לשירות האוויר הגרמני, וכעבור שנה הוכשר כטייס. ב-23 באפריל 1918 נפצע פלוגבייל קשה בהתרסקות מטוסו, ונותר מאושפז עד סוף המלחמה. על פעולותיו במלחמה הוא קיבל עיטורים רבים, וביניהם צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918. לאחר המלחמה הצטרף פלוגבייל לרייכסווהר, ומילא בו תפקידי פיקוד ומטה. בשנת 1928 הוא נשלח לברית המועצות, על מנת לסייע בהקמתו הסודית של חיל האוויר הגרמני, ובאפריל 1931 הוא חזר ומונה לקצין מטה בדיוויזיה ה-3. ב-1 בנובמבר 1931 הוא הועלה לדרגת מיור, ובאוקטובר 1933 הוא הצטרף באופן רשמי ללופטוואפה. ב-1 באוגוסט 1934 הוא הועלה לדרגת אוברסט לויטננט, וב-1 באוקטובר 1935 מונה למפקח על מטוסי הקרב במשרד הרייך (RIM) בברלין. ב-1 באפריל 1936 הוא הועלה לדרגת אוברסט, ומאפריל 1937 ועד סוף ספטמבר אותה שנה, הוא שימש גם במקביל כמפקד העליון של כוחות ההדרכה של הלופטוואפה. ב-1 בינואר 1939 הוא הועלה לדרגת גנרל מיור, וב-7 באוגוסט 1939 הוא מונה למפקד הלופטגאו ה-8. ב-8 באוקטובר 1939 הוא מונה למפקד הלופטגאו ה-16, וב-24 ביוני 1940 הוא מונה למפקד הלופטגאו בלגיה - צפון צרפת. ב-20 באוגוסט 1940 מונה פלוגבייל למפקד קורפוס האוויר הרביעי, שעליו פיקד, בעיקר בחזית המזרחית, עד ה-3 בספטמבר 1943. ב-1 בספטמבר 1940 הוא הועלה לדרגת גנרל לויטננט, וב-5 באוקטובר 1941 הוא קיבל את עיטור צלב האבירים של צלב הברזל עם עלי אלון. ב-1 בפברואר 1942 הוא הועלה לדרגת גנרל חיל טייסי הקרב, וב-24 באוגוסט 1943 הוא מונה למפקד צי האוויר הראשון. ב-27 באוגוסט 1944 הוא קיבל את תוספת עלי האלון לעיטור צלב האבירים, וב-16 באפריל 1945 שונה שמו של צי האוויר לפיקוד הלופטוואפה קורלנד, עליו פיקד עד סוף המלחמה. ב-8 במאי 1945 נפל פלוגבייל בשבי הסובייטי, ונידון שם ל-25 שנות עבודה בכפייה. בעקבות מצב בריאותו הרעוע, ומהיותו חולה בסרטן שלפוחית השתן, הוא שוחרר מוקדם ב-4 בינואר 1954 מהשבי, והתגורר בגטינגן, עד למותו ב-31 במאי 1955. קורט פלוגבייל באתר lexikon-der-wehrmacht (בגרמנית)
יוהאן פלוגבייל

יוהאן פלוגבייל (בגרמנית: Johann Pflugbeil;‏ 24 באוגוסט 1882 – 21 באוקטובר 1951) היה גנרל בצבא הנאצי במהלך מלחמת העולם השנייה. פלוגבייל נולד בקניגשטיין שהשתייכה לאימפריה הגרמנית ב-24 באוגוסט 1882, והיה אחיו הבכור של קורט פלוגבייל. בשנת 1904 הוא התגייס לצבא הגרמני הקיסרי, והצטרף לרגימנט הרגלים ה-181 (הסקסוני המלכותי ה-15). פלוגבייל לחם עם יחידתו במלחמת העולם הראשונה ואף נפצע כמה פעמים, וב-24 בדצמבר 1914 הועלה לדרגת האופטמן. על פעולותיו במלחמה הוא קיבל עיטורים רבים, וביניהם צלב הברזל דרגה ראשונה ושנייה, אות הפציעה בכסף, וצלב הכבוד של מלחמת העולם 1914/1918. לאחר המלחמה הצטרף פלוגבייל לרייכסווהר, ומילא בו תפקידי פיקוד ומטה. ב-1 באפריל 1931 הוא הועלה לדרגת אוברסט לוטננט, וב-1 באוקטובר 1933 הוא הועלה לדרגת אוברסט. ב-1 במרץ 1934 הוא מונה למפקד רגימנט הרגלים ה-10 (הסקסוני), וב-1 באוקטובר 1936 הוא הועלה לדרגת גנרל מיור. באוקטובר 1937 הוא מונה למפקד הלנדווהר בברסלאו, וב-1 ביוני 1938 הוא הועלה לדרגת גנרל לוטננט. ב-26 באוגוסט 1939 הוא מונה למפקד הדיוויזיה ה-221, והשתתף עמה במהלך המערכה בפולין ובמהלך המערכה על צרפת. ב-15 במרץ 1941 שונה שמה של הדיוויזיה לדיוויזיית האבטחה ה-221, ובמהלך מבצע ברברוסה הוא כבש עמה את העיר ביאליסטוק, ולאחר מכן ערכו חייליו פוגרום ביהודי העיר, ואף העלו באש את בית הכנסת יחד עם 700 יהודים שנאספו לתוכו. ב-11 באפריל 1942 הוענק לו עיטור הצלב הגרמני בזהב, וב-10 בספטמבר 1942 הוא מונה למפקד דיוויזיית ההכשרה ה-388. במאי 1944 שונה שם הדיוויזיה לדיוויזיית ההכשרה ה-155, וב-12 באוגוסט 1944 הוענק לו על פעולותיו בקרב מיטאו בלטביה עיטור צלב האבירים של צלב הברזל. בפברואר 1945 שונה שוב שם הדיוויזיה לדיוויזיית קורלנד, וזמן קצר לפני תום המלחמה הוא חזר לגרמניה. לאחר המלחמה התגורר פפולנגבייל בשטוטגרט, שם חי עד למותו ב-21 באוקטובר 1951. הפוגרום ביהודי ביאליסטוק. יוהאן פלוגבייל באתר lexikon-der-wehrmacht (בגרמנית)
אריסטוקרטים (סדרת טלוויזיה)

אריסטוקרטים (באנגלית: Aristocrats) היא סדרת טלוויזיה משנת 1999 המבוססת על הביוגרפיה של סטלה טיליארד על חמש אחיות למשפחת לנוקס האריסטוקרטית באנגליה של המאה ה-18. הסדרה כוללת שישה פרקים בני 50 דקות ושודרה בממלכה המאוחדת ב-BBC החל מ-20 ביוני 1999. ההפקה היא משותפת לממלכה המאוחדת, ארצות הברית ואירלנד. פרק 1 - שודר ב-20 ביוני 1999 פרק 2 - שודר ב-27 ביוני 1999 פרק 3 - שודר ב-4 ביולי 1999 פרק 4 - שודר ב-11 ביולי 1999 פרק 5 - שודר ב-18 ביולי 1999 פרק 6 - שודר ב-25 ביולי 1999 בשנת 1999 הייתה הסדרה מועמדת לשני פרסי הקולנוע והטלוויזיה האיריים בקטגוריות "עיצוב אומנותי הטוב ביותר" ו"סדרת דרמה טלוויזיונית הטובה ביותר". עוד הייתה הסדרה מועמדת לפרסים של Royal Television Society בהם "עיצוב התלבושות הטוב ביותר" ו"האיפור הטוב ביותר". שישה פרקי הסדרה יצאו ב-DVD ב-8 באוגוסט 2006, בסט שכולל שלושה דיסקים. "אריסטוקרטים", במסד הנתונים הקולנועיים IMDb (באנגלית) "אריסטוקרטים", במסד הנתונים הקולנועיים KinoPoisk (ברוסית) "Aristocrats" (1999) (mini) - Awards
יחסי סומליה–קנדה

יחסי סומליה-קנדה הם יחסי החוץ שבין הרפובליקה הפדרלית של סומליה לבין קנדה. שתי המדינות כוננו יחסים דיפלומטיים רשמים בשנת 1968, אם כי בשנת 1991, ממשלת קנדה השעתה יחסים אלו בשל קריסת הממשל הסומלי במדינה. בשנת 2012, קנדה חידשה את היחסים הדיפלומטיים עם סומליה בעקבות המעבר המדיני למשטר רפובליקני פדרלי בסומליה. חלק גדול מהפליטים הסומליים מתגוררים בקנדה, וכן פליטים אלה מהווים את אחת מקהילות הפליטים הסומלים הגדולות בעולם. קנדים סומלים רבים מקיימים קשרים עם סומליה, ואף חלקם תופסים עמדות בכירות בממשלות הפדרליות והאזוריות בסומליה. קנדה מסייעת לממשלת סומליה לשפר את היציבות הביטחונית והכלכלית במדינה, ומאז 2015, קנדה העניקה מספר סיועים בשווי מעל 4 מיליון דולר אמריקאי על מנת לשפר את המצב הביטחוני והטרור בסומליה ובמזרח אפריקה. בנוסף, קנדה מספקת סיוע הומניטרי לסומליה, שרובו מתמקד במגזרי המזון, המים והתברואה, התמיכה הרפואית ומקלטי החירום. יחסי המדינות, באתר השגרירות הקנדית בניירובי Foreign Affairs Trade and Development Canada Government of Canada, Canada - Somalia Relations
יחסי קנדה–רואנדה

יחסי קנדה–רואנדה הם יחסי החוץ שבין קנדה לבין רפובליקת רואנדה. שתי המדינות כוננו יחסים דיפלומטיים רשמיים בשנת 1963. קנדה ורואנדה משתפות פעולה במגוון רחב של נושאים, בעיקר במגרזי הסחר, ההשקעות, העניינים השיפוטיים, שינויי האקלים ושמירה על השלום. בין היתר, שתי המדינות משתפות פעולה גם במסגרת ארגונים רב-צדדיים כגון חבר העמים הבריטי והקהילה הצרפתית. קנדה תומכת בתהליך הפיוס הלאומי הרואנדי, וכן מציינת את החשיבות בכיבוד זכויות האדם וחיפוש פתרונות קונקרטיים סביב השלום והביטחון המדיני. כמו כן, לאחר רצח העם ברואנדה, ממשלת קנדה תמכה במאמצים להקים מחדש את המוסדות החברתיים והתשתיות ברואנדה. בשנת 2004, הפרלמנט הקנדי הכריז כי ב-7 באפריל יצוין יום זיכרון של קורבנות רצח העם ברואנדה. ב-7 באפריל 2008, הפרלמנט אימץ בפה אחד החלטה זו על מנת לציין יום זה כ"יום של השתקפות בדבר מניעת רצח עם". בשנים 2016–2017, קנדה העניקה לממשלת רואנדה סיוע בשווי 24.86 מיליון דולר, שרובו התמקד בפיתוח החינוך, הבריאות והצמיחה ברואנדה. קנדה אינה מיוצגת ברואנדה בדרג השגרירות, קנדה מחזיקה משרד נציבות עליונה בקיגאלי. השגרירות המייצגת את קנדה נמצאת בניירובי, בירת קניה. רואנדה מיוצגת בקנדה על ידי נציבות עליונה באוטווה, בירת קנדה. יחסי המדינות, באתר הנציבות העליונה הקנדית בניירובי Foreign Affairs Trade and Development Canada Government of Canada, Canada - Rwanda Relations
ג'ונתן תמימי

ג'ונתן תמימי סיברג (בשוודית: Jonathan Tamimi Syberg; נולד ב-12 באוקטובר 1994) הוא כדורגלן שוודי-ירדני המשחק בעמדת המגן הימני באל-חוסיין (אירביד). תמימי התחיל את הקריירה שלו במחלקת הנוער של האמרבי. ב-19 בספטמבר 2013 תמימי ערך את הופעת הבכורה שלו בקבוצה הבוגרת בניצחון 1-3 נגד גאיס. תמימי שיחק 7 משחקים בקבוצה הבוגרת של האמרבי. ב-9 במרץ 2015 תמימי חתם לשלוש עונות בינשפין סדרה (אנ'). תמימי היה שותף ב-18 משחקי ליגה ועלה עם הקבוצה לליגת העל השוודית. ב-8 במאי 2016 תמימי ערך את הופעת הבכורה שלו בליגה הבכירה בשוודיה בהפסד 2-0 לנורשפין, בו גם הורחק לראשונה בקריירה אחרי שקיבל כרטיס צהוב שני. ב-11 בפברואר 2018 חתם בסונדסוואל. ב-30 בנובמבר 2019, תמימי שוחרר מהמועדון. ב-11 ביוני 2020, תמימי חתם במייאלבי. ב-18 בפברואר 2021, תמימי חתם בדגרפורס. ב-17 בפברואר 2022 חתם בברגה. במרץ 2024 חתם באל-חוסיין (אירביד) מליגת העל הירדנית. תמימי, נולד בשוודיה להורים ממוצא ירדני, לכן היה יכול לייצג את שתי המדינות בזירה הבינלאומית. ב-25 בדצמבר 2017 תמימי ערך את הופעת הבכורה שלו בנבחרת ירדן בתיקו 1-1 נגד לוב. ג'ונתן תמימי, באתר Transfermarkt ג'ונתן תמימי, באתר Soccerway ג'ונתן תמימי, באתר National Football Teams ג'ונתן תמימי, באתר FootballDatabase.eu